**OBČINA ŽUŽEMBERK**

1.

**OBČINSKI SVET**

**Z A P I S N I K**

**11. seje Občinskega sveta Občine Žužemberk,**

**ki je bila 18. 2. 2015, ob 18. uri, v sejni sobi Občine Žužemberk.**

**Prisotni člani sveta:** g. Darko Pucelj, g. Jože Šteingel, ga. Marija Breceljnik, g. Dušan Papež, g. Jože Zupančič, g. Jože Pečjak, g. Anton Koncilja, mag. Jože Jenkole, ga. Mateja Filipič, g. Mitja Mavsar, ga. Ksenja Nahtigal Bambič, g. Marko Zajec, ga. Ida Kastelic, ga. Marija Ban in g. Jože Papež.

**Ostali prisotni:** g. Franc Škufca - župan; g. Jacques Gros - direktor OU; g. Tomaž Fabjan, g. Roman Kren, ga. Jasmina Mirtič, g. Vlado Kostevc, Tanja Hrovat - OU; ga. Urška Berlič – Umarh d.o.o., ga. Mateja Kaudek – Topos d.o.o.; g. Gregor Klemenčič, g. Istok Zorko in ga. Darinka Redling; novinarji in občani.

Sejo je sklical in vodil župan Franc Škufca.

Župan je pozdravil vse prisotne člane občinskega sveta, uslužbence občinske uprave ter ostale vabljene in prisotne. Seznanil je z dnevnim redom 11. seje, zatem pa predlagal, da bi 6. točko obravnavali po hitrem postopku in da bi počakali z obravnavo 2. točke do prihoda predstavnikov Komunale Novo mesto d.o.o.. Dnevni red je podal v razpravo.

Razprave ni bilo.

Župan je podal na glasovanje predlagani dnevni red s predlogi.

Glasovalo je 15 članov sveta, vseh 15 članov je glasovalo za.

Občinski svet je potrdil **dnevni red**:

1. Pregled in potrditev zapisnika 10. seje
2. Obravnava Poslovnega plana Komunale Novo mesto za leto 2016
3. Obravnava usklajenega predloga Odloka o občinskem podrobnem prostorskem načrtu za kamnolom Vrh pri Križu
4. Predlog Sklepa o 5. dopolnitvi letnega načrta razpolaganja z zemljišči in stavbami za leto 2015/2016 in letnega načrta pridobivanja zemljišč in stavb za leto 2015/2016
5. Sprejem sklepov o ukinitvi statusa grajenega javnega dobra in sprejem sklepov o odtujitvi in pridobitvi nepremičnin
6. Predlog Odloka o porabi sredstev proračunske rezerve za leto 2016
7. Predlog Sklepa št. 1 o prerazporeditvah sredstev proračuna za leto 2016 in predlog Sklepa št. 1 o dopolnitvi načrta razvojnih programov
8. Predlog Sklepa o določitvi novih ekonomskih cen programov predšolske vzgoje v Občini Žužemberk
9. Predlog Letnega programa za kulturo v Občini Žužemberk za leto 2016
10. Predlog Letnega programa športa v Občini Žužemberk za leto 2016
11. Soglasje k imenovanju direktorja Zdravstvenega doma Novo mesto
12. Poročilo župana o opravljenih nalogah in izvrševanju sklepov
13. Vprašanja in pobude

**K točki 1: Pregled in potrditev zapisnika 10. seje**

Župan je podal zapisnik v razpravo.

Razprave ni bilo.

Župan je podal na glasovanje potrditev zapisnika 10. seje.

Glasovalo je 15 članov sveta, vseh 15 članov je glasovalo za.

Občinski svet je potrdil

**Zapisnik 10. seje.**

**K točki 2: Obravnava Poslovnega plana Komunale Novo mesto za leto 2016**

Besedo je dobil g. Jože Papež, predsednik Odbora za okolje in prostor, komunalo in promet, kateri je seznanil z obravnavo poslovnega plana na seji odbora in na osnovi glasovanja predlagal, da se ga ne potrdi. Odbor je predlagal tudi enotno ceno za pitno vodo za vse občino, katere pokriva Komunala Novo mesto d.o.o.. Govoril je tudi o dolgotrajnem odzivnem času komunale in manjši izboljšavi pri izgubi vode.

Za njim je dobil besedo g. Gregor Klemenčič, direktor Komunale Novo mesto d.o.o. in seznanil s planom dela za občino v tekočem letu.

Župan je poudaril, da so stroški visoki, cene vode pa bi morale biti v vseh občinah, ki jih pokrivajo, enake. Povedal je, da ga motijo visoke številke, zadovoljen pa je z ostalim sodelovanjem. Poudaril je, da je občina solastnik komunale. Zmotila so ga izplačila božičnic zaposlenim na komunali v času recesije, medtem pa višajo cene storitev. Članom sveta je prepustil odločitev, ali bodo plan potrdili.

G. Darko Pucelj je menil, da ni za vse kriva komunala. Pohvalil je pripravljen plan in seznanil z zaključki, da cene ne morejo biti enake vseh občinah, saj ostale občine ne bodo krile naših izgub. Spraševal se je, koliko je obnovljenega vodovoda in cevi. Menil je,da se moramo sami vprašati, kaj je naredila občina za to, da ne bi bilo tolikšnih izgub, komunala za to ni kriva. Spraševal se je ali je za izgube kriva komunala ali občina. Govoril je tudi o priključku na čistilni napravi za praznjenje greznic, katerega še vedno niso uredili, občani pa bodo plačevali visoke stroške za praznjenje greznic.

G, Jože Papež je trdil, da so občani vseh občin enako vredni. Menil je, da bi lahko tudi na komunali varčevali.

G. Jože Zupančič je menil, da gre pri tej zadevi predvsem za politiko občani pa bodo za to plačevali. Povedal je, da bi morali napake sanirati v celoti, in ne samo »flikati« vedno na istih mestih, kar na koncu stane več kot bi sanacije. Menil je, da se je Suhokranjski vodovod začel delati pred leti in ga še leta ne bo.

Mag. Jože Jenkole je povedal, da so pred leti opozarjali na izgube, pa so jih mirili da bodo zadevo uredili s Suhokranjskem vodovodom, sedaj pa se je ta zadeva obrnila. Povedal je, da tudi on ni zadovoljen z delom in pristopom komunale na nekaterih področjih, vendar bi morali z njimi razumno sodelovati in najti rešitve, da se uredi čim več sanacij in s tem zmanjšati izgube.

G. Dušan Papež je menil, da bi morali več govoriti o planu in ne k temu mešati politike. Izrazil je zadovoljstvo nad zmanjšanjem izgub, kot so bile pred leti, sedaj pa se izboljšave manjšajo. Govoril je tudi o visokih stroških skupnih služb, ter najemnini in izgubah, kjer ima daleč največji del občina Žužemberk. Pohvalil je vsakoletno nižanje izgub. Prisotnim je želel pojasniti, zakaj ima občina Žužemberk v primerjavi z ostalimi občinami tako visoke izgube. Menil je, da imamo dobro in kvalitetno vodo. Govoril je tudi o čistilni napravi, ki je že zgrajena, vendar še ni izkoriščena v celoti, ostale občine pa jo bodo morale še zgraditi. Menil je tudi, da je plan narejen tako, da bodo rezultati konec leta boljši kot je planirano.

G. Anton Koncilja je menil, da so številke zaskrbljujoče, vendar vse skupaj na koncu ni tako hudo. Menil je tudi, da bi bila dobrodošla strokovna razlaga, kako bi lahko prišli do čim manjših izgub, saj ni edina rešitev višanje cen storitev.

G. Jože Pečjak je menil, da smeti niso več smeti, ampak so surovine, na osnovi česar bi lahko nižali cene komunalnih storitev. Odpadki se v ta namen tudi ločujejo.

G. Mitja Mavsar je poudaril, da izgube so, s sanacijami bi morali začeti že pred leti in bi bili z njimi že proti koncu, vendar smo čakali s Suhokranjskim vodovodom. Menil je, da Komunala dobro posluje, zato v prihodnje ne pričakuje podražitev storitev.

G. Gregor Klemenčič in g. Istok Zorko sta podala odgovore na vprašanja in mnenja na diskusijo pri tej točki.

Župan je povedal, da so se z g. Klemenčičem pogovarjali o skupnih cenah za vse občine, vendar na tem niso naredili še nič. Dodal je še nekaj besed o vodovodu in izgubah.

Župan je podal na glasovanje Poslovni plan Komunale Novo mesto za leto 2016.

Glasovalo je 11 članov sveta, 4 člani so glasovali za in 7 proti.

Občinski svet **ni potrdil**

**Poslovnega plana Komunale Novo mesto**

**za leto 2016.**

**K točki 3: Obravnava usklajenega predloga Odloka o občinskem podrobnem prostorskem načrtu za kamnolom Vrh pri Križu**

Župan je pojasnil, da gre za drugo obravnavo odloka in seznanil z nekaj podatki, zatem pa dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo odloka na seji odbora, ter predlagal in pozval prisotne, da ga potrdijo.

Župan je podal točko v razpravo.

Razprave ni bilo.

Župan je podal na glasovanje predlog Odloka o občinskem podrobnem prostorskem načrtu za kamnolom Vrh pri Križu.

Glasovalo je 15 članov, vseh 15 članov je glasovalo za.

Občinski svet je potrdil

**predlog Odloka**

**o občinskem podrobnem prostorskem načrtu**

**za kamnolom Vrh pri Križu.**

Župan je podal na glasovanje Odlok o občinskem podrobnem prostorskem načrtu za kamnolom Vrh pri Križu.

Glasovalo je 15 članov, vseh 15 članov je glasovalo za.

Občinski svet je potrdil

**Odlok**

**o občinskem podrobnem prostorskem načrtu**

**za kamnolom Vrh pri Križu.**

**K točki 4: Predlog Sklepa o 5. dopolnitvi letnega načrta razpolaganja z zemljišči in stavbami za leto 2015/2016 in letnega načrta pridobivanja zemljišč in stavb za leto 2015/2016**

Župan je po krajšem pojasnilu k točki dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo sklepa na seji odbora, ter predlagal sprejem omenjenega sklepa.

Župan je podal na glasovanje predlog Sklepa o 5. dopolnitvi letnega načrta razpolaganja z zemljišči in stavbami za leto 2015/2016 in letnega načrta pridobivanja zemljišč in stavb za leto 2015/2016.

Glasovalo je 15 članov, vseh 15 članov je glasovalo za.

Občinski svet je potrdil

**Sklep**

**o 5. dopolnitvi letnega načrta razpolaganja z zemljišči in stavbami za leto 2015/2016 in**

**letnega načrta pridobivanja zemljišč in stavb za leto 2015/2016.**

**K točki 5: Sprejem sklepov o ukinitvi statusa grajenega javnega dobra in sprejem sklepov o odtujitvi in pridobitvi nepremičnin**

Župan je tudi tokrat po krajšem pojasnilu k točki dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo sklepov na seji odbora ter predlagal, da jih sprejmejo.

Župan je podal točko v razpravo.

Razprave ni bilo.

Župan je podal na glasovanje sprejem sklepov o ukinitvi statusa grajenega javnega dobra in sprejem sklepov o odtujitvi in pridobitvi nepremičnin.

Glasovalo je 15 članov, vseh 15 članov je glasovalo za.

Občinski svet je potrdil

**Sklepe**

**o ukinitvi statusa grajenega javnega dobra in**

**sprejem sklepov o odtujitvi in pridobitvi nepremičnin.**

**K točki 6: Predlog Odloka o porabi sredstev proračunske rezerve za leto 2016**

Župan je po krajšem pojasnilu k točki dal besedo g. Dušanu Papežu, predsedniku Odbora za gospodarstvo, kmetijstvo, turizem, proračun, davčno politiko in finance, kateri je seznanil z obravnavo odloka na seji odbora in predlagal njegov sprejem.

Župan je podal točko v razpravo.

Razprave ni bilo.

Župan je podal na glasovanje osnutek predloga Odloka o porabi sredstev proračunske rezerve za leto 2016.

Glasovalo je 15 članov, vseh 15 članov je glasovalo za.

Občinski svet je potrdil

**Osnutek predloga Odloka**

**o porabi sredstev proračunske rezerve za leto 2016.**

Župan je podal na glasovanje predlog Odloka o porabi sredstev proračunske rezerve za leto 2016.

Glasovalo je 15 članov, vseh 15 članov je glasovalo za.

Občinski svet je potrdil

**predlog Odloka**

**o porabi sredstev proračunske rezerve za leto 2016.**

Župan je podal na glasovanje Odlok o porabi sredstev proračunske rezerve za leto 2016.

Glasovalo je 15 članov, vseh 15 članov je glasovalo za.

Občinski svet je potrdil

**Odlok**

**o porabi sredstev proračunske rezerve za leto 2016.**

**K točki 7: Predlog Sklepa št. 1 o prerazporeditvah sredstev proračuna za leto 2016 in predlog Sklepa št. 1 o dopolnitvi načrta razvojnih programov**

Župan je dal besedo g. Dušanu Papežu, predsedniku Odbora za gospodarstvo, kmetijstvo, turizem, proračun, davčno politiko in finance, kateri je seznanil z obravnavo sklepov na seji odbora in predlagal njun sprejem.

Župan je podal pojasnila k vsem točkam sklepov.

G. Darko Pucelj je podal pobudo, da se naslednjič pripravijo tudi sredstva za izgradnjo zasilnega izhoda v dvorani na Dvoru, da bo lahko dvorano obiskalo več ljudi in bo služila svojemu namenu.

Župan je pojasnil, da je pridobljeno uporabno dovoljenje za dvorano, ki je narejena po gradbenem dovoljenju.

Župan je podal na glasovanje predlog Sklepa št. 1 o prerazporeditvah sredstev proračuna za leto 2016 in predlog Sklepa št. 1 o dopolnitvi načrta razvojnih programov

Glasovalo je 13 članov, vseh 13 članov je glasovalo za.

Občinski svet je potrdil

**Sklep**

**št. 1 o prerazporeditvah sredstev proračuna**

**za leto 2016**

in

**Sklep**

**št. 1 o dopolnitvi načrta razvojnih programov.**

**K točki 8: Predlog Sklepa o določitvi novih ekonomskih cen programov predšolske vzgoje v Občini Žužemberk**

Župan je dal besedo g. Jožetu Šteinglu, predsedniku Odbora za družbene dejavnosti, kateri je seznanil z obravnavo sklepa na seji odbora in predlagal, da se sklep potrdi pod pogojem, da se cene zvišajo le za 7 % in ne za 15 %, kot je bilo predlagano.

G. Darko Pucelj je povedal, da je velika kriza v občini kar se tiče plačil vrtcev, saj starši nimajo denarja. Povedal je, da bo glasoval proti.

G. Jože Zupančič je povedal, da vse cene padajo oni pa se cene zopet višajo; tudi 7 % je velik delež, saj so prihodki zelo nizki. Spraševal se je, ali je namen višanja cen v tem, da bi znižali vpis otrok v vrtec.

G. Vlado Kostevc je seznanil, da je pripravil izračun in povedal, da je največji razlog za višanje cen sprostitev napredovanj javnih uslužbencev. Strinjal se je s predhodnikoma, da starši težko plačujejo ceno vrtcev in seznanil, da bo večji del stroškov krila tudi občina. Podal je tudi nekaj primerjav cen vrtcev v sosednjih občinah.

G. Darko Pucelj je menil, da bi morala država prevzeti plačilo plač zaposlenim.

G. Jože Zupančič je spraševal ali gre za višanje cen pri obeh šolah ali samo za OŠ Žužemberk.

Ga. Marija Breceljnik je pojasnila, da je bilo zadnje višanje cen v letu 2011, leta 2012 pa so se znižale tako plače zaposlenih kot cene vrtca. Seznanila je, da bo ob zvišanju cena vrtca na ravni leta 2011. Strinjala se je, da imajo nekateri starši težave s plačilom vrtca, saj se pri izračunih višine plačil vrtca upoštevajo tudi avtomobili in traktorji.

Župan je podal na glasovanje predlog Sklepa o določitvi novih ekonomskih cen programov predšolske vzgoje v Občini Žužemberk.

Glasovalo je 14 članov, 8 članov je glasovalo za in 6 proti.

Občinski svet je potrdil

**Sklep**

**o določitvi novih ekonomskih cen**

**programov predšolske vzgoje v Občini Žužemberk.**

**K točki 9: Predlog Letnega programa za kulturo v Občini Žužemberk za leto 2016**

Župan je dal besedo g. Jožetu Šteinglu, predsedniku Odbora za družbene dejavnosti, kateri je seznanil z obravnavo letnega programa na seji odbora in predlagal, da se ga potrdi.

Župan je podal točko v razpravo.

Razprave ni bilo.

Župan je podal na glasovanje predlog Letnega programa za kulturo v Občini Žužemberk za leto 2016.

Glasovalo je 15 članov, vseh 15 članov je glasovalo za.

Občinski svet je potrdil

**Letni program za kulturo**

**v Občini Žužemberk za leto 2016.**

**K točki 10: Predlog Letnega programa športa v Občini Žužemberk za leto 2016**

Župan je tudi tokrat dal besedo g. Jožetu Šteinglu, predsedniku Odbora za družbene dejavnosti, kateri je seznanil z obravnavo letnega programa na seji odbora in predlagal, da se ga potrdi.

Župan je podal točko v razpravo.

Razprave ni bilo.

Župan je podal na glasovanje predlog Letnega programa športa v Občini Žužemberk za leto 2016.

Glasovalo je 15 članov, vseh 15 članov je glasovalo za.

Občinski svet je potrdil

**Letni program športa**

**v Občini Žužemberk za leto 2016.**

**K točki 11: Soglasje k imenovanju direktorja Zdravstvenega doma Novo mesto**

Besedo je dobil g. Jože Šteingel, predsednik Odbora za družbene dejavnosti, kateri je seznanil z obravnavo točke na seji odbora, na kateri so soglasno sklenili, da odločitev prepustijo članom občinskega sveta.

Za njim je dobil besedo g. Jože Papež, kateri je spomnil, da je v nadzornem odboru ZD Novo mesto in seznanil, da je bil prisoten pri predstavitvah kandidatov. Menil je, da je ga. Alenka Simonič imela najboljšo predstavitev, zato je dobra kandidatka za direktorico ZD. Kratko je seznanil z dosedanjem delom ga. Simonič. Izrazil je upanje, da bodo lahko z njo delali tako dobro kot z dosedanjo direktorico.

G. Jožeta Zupančiča je zanimalo, za katerega kandidata je glasoval naš predstavnik.

G. Jože Papež mu je odgovoril, da je bilo glasovanje tajno, vseeno pa je seznanil s končnimi rezultati glasovanja v prvem in drugem krogu.

G. Mitja Mavsar je izrazil željo, da bi bila predlagana kandidatka prisotna na seji OS, ker pa je ni bilo je prosil g. Papeža za pojasnilo s čim se je ga. Simonič ukvarjala do sedaj.

G. Papež je odgovori, da je bila do sedaj polovični delovni čas zaposlena kot pomočnica direktorice, polovičen delovni čas pa je bila zaposlena kot zdravnica v ambulanti. V primeru potrditve si bo izbrala novo pomočnico. Seznanil je, da so zaposleni v ZD z njenim delom zadovoljni, pozna pa tudi večji del področja dela.

Župan je podal na glasovanje Soglasje k imenovanju direktorja Zdravstvenega doma Novo mesto.

Glasovalo je 15 članov, vseh 15 članov je glasovalo za.

Občinski svet je potrdil

**Soglasje**

**k imenovanju direktorja Zdravstvenega doma Novo mesto.**

**K točki 12: Poročilo župana o opravljenih nalogah in izvrševanju sklepov**

Župan je seznanil s stanjem projekta Oskrba s pitno vode Suhe krajine in ostalimi projekti.

G. Darko Pucelj je izrazil željo po seznanitvi z investicijskim programom pri tem projektu. S projektom je želel biti seznanjen tudi g. Jože Zupančič.

**K točki 13: Vprašanja in pobude**

G. Mitja Mavsar je spraševal, ali se dela na pripravi novega pravilnika za podeljevanje občinskih priznanj. Podal je pobudo za postavitev cestnega ogledala v Sadinji vasi in da se uredi sprehajalna pot ob Krki, ki bi bila namenjena tudi rekreaciji in ureditev vaškega središča v Malem Lipovcu.

Župan je povedal, da je bil predlog za pravilnik podan na komisijo, ogledalo v Sadinji vasi je bilo nameščeno in razbito.

G. Jože Zupančič je spraševal ali bo lahko še govoril na sejah. Županu je predlagal naj zaključi z ovadbami in naj se sredstva namenijo izgradnji vodovoda. Povedal je, da bi rad na sejo pripeljal osebo, ki je delala za pridobitev sredstev za Suhokranjski vodovod.

Seja je bila zaključena ob 20.45 uri.

Številka: 900-1/2016-2

Žužemberk, 18. 2. 2016

|  |  |  |
| --- | --- | --- |
| Zapisnikarica | Direktor občinske uprave | Župan |
| Tanja Hrovat | Jacques Gros | Franc Škufca |